CELEX: 62012CN0367
Language: fi
Date: 2012-08-01 00:00:00
Title: Asia C-367/12: Ennakkoratkaisupyyntö, jonka Unabhängiger Verwaltungssenat des Landes Oberösterreich (Itävalta) on esittänyt 1.8.2012 — Corinna Prinz-Stremitzer ja Susanne Sokoll-Seebacher

27.10.2012   
            
            
               FI
            
            
               Euroopan unionin virallinen lehti
            
            
               C 331/13
            
         
      Ennakkoratkaisupyyntö, jonka Unabhängiger Verwaltungssenat des Landes Oberösterreich (Itävalta) on esittänyt 1.8.2012 — Corinna Prinz-Stremitzer ja Susanne Sokoll-Seebacher
      (Asia C-367/12)
      (2012/C 331/20)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Unabhängiger Verwaltungssenat des Landes Oberösterreich
      
         Pääasian asianosaiset
      
      
         Valittajat: Corinna Prinz-Stremitzer ja Susanne Sokoll-Seebacher
      
         Muut osapuolet: Tanja Lang ja Susanna Zehetner
      
         Ennakkoratkaisukysymykset
      
      
                  1)
               
               
                  Onko Euroopan unionin perusoikeuskirjan 16 artiklaan perustuva laillisuusvaatimus ja/tai SEUT 49 artiklasta johtuva avoimuusvelvoite esteenä pääasioissa kyseessä olevan Itävallan apteekkilain (Apothekengesetz, jäljempänä ApG) 10 §:n 2 momentin 3 kohdan kaltaiselle kansalliselle säännökselle, kun uuden julkisen apteekin perustamistarvetta koskevasta perusteesta ei ole säädetty ainakaan olennaisilta osin itse laissa, vaan perusteen sisällön keskeiset kohdat on konkretisoitu jäsenvaltion oikeuskäytännössä, koska näin ei voida sulkea pois sitä, että tietyt kotimaiset toimijat ja kotimaiset toimijat kokonaisuudessaan saavat merkittävää kilpailuetua muiden jäsenvaltioiden kansalaisiin nähden?
               
            
                  2)
               
               
                  Jos ensimmäiseen kysymykseen vastataan kieltävästi, onko SEUT 49 artikla esteenä ApG:n 10 §:n 2 momentin 3 kohdan kaltaiselle kansalliselle säännökselle, jossa vahvistetaan tarvearvioinnin keskeiseksi perusteeksi kiinteä 5 500 henkilön raja-arvo, kun laissa ei ole säädetty mahdollisuudesta poiketa tästä perussäännöstä, koska säännöksellä ei (aina) taata käytännössä tavoitteen saavuttamista unionin tuomioistuimen asiassa C-570/07 (1)1.6.2010 antaman tuomion 98–101 kohdassa tarkoitetulla johdonmukaisella tavalla?
               
            
                  3)
               
               
                  Jos myös toiseen kysymykseen vastataan kieltävästi, onko SEUT 49 artikla ja/tai Euroopan unionin perusoikeuskirjan 47 artikla esteenä ApG:n 10 §:n 2 momentin 3 kohdan kaltaiselle säännökselle, josta seuraa tarvearviointia koskevan ylimpien kansallisten tuomioistuinten oikeuskäytännön perusteella yksityiskohtaisia lisäperusteita — kuten hakemuksen ajallinen etusija, käynnissä olevan menettelyn rajoittava vaikutus myöhempiin toimijoihin, hakemuksen hylkäämisestä johtuva kahden vuoden määräaikaiskielto sekä perusteet vakinaisten asukkaiden ja apteekkipalvelujen liikkuvien käyttäjien määrittämiseksi sekä mahdollisen asiakaskunnan selvittämiseksi, jos neljän kilometrin alueella sijaitsee vähintään kaksi apteekkia —, koska tällä ei säännönmukaisesti varmisteta säännöksen ennustettavaa ja ennakoitavaa täytäntöönpanoa kohtuullisen ajan kuluessa (vrt. unionin tuomioistuimen asiassa C-570/07 1.6.2010 antaman tuomion 98–101 ja 114–125 kohta), minkä vuoksi voidaan katsoa, ettei säännöksellä voida konkreettisesti täyttää tavoitteen johdonmukaista saavuttamista koskevaa vaatimusta ja/tai taata tosiasiallisesti asianmukaista apteekkipalvelua ja/tai että se voi johtaa syrjintään yhtäältä kansallisten toimijoiden välillä ja toisaalta kansallisten toimijoiden ja muiden jäsenvaltioiden kansalaisten välillä?
               
            
         (1)  Asia C-570/07, tuomio 1.6.2010 (Kok., s. I-04629).